གུན། དཔྱིད། དབྱར། སྟོན་
གྱི་དུས་དང་བཞིར་དབྱེ་ནས། དེ་རེ་རེ་ལའང་རབ་དང་། འབྲིང་པོ། ཐ་ཆུང་

ཉམས་ལེན་གྱི་ཚོམས།
གསུམ་གསུམ་དུ་བྱས་པ་སྟེ། དེའི་དགོས་པ་ནི། གསོ་སྤྱད་པའི་ལུགས་ལྟར་
འཇིག་རྟེན་པ་དང་ཐ་སྙད་སྒོ་བསྟུན་ནས་རྟོགས་སླ་བའི་ཆེད་དུ་ཡིན་པ་
སྟེ། དེ་ཡང་སློབ་དཔོན་རྒྱལ་པོའི་སྲས་ཀྱིས་མཛོད་འགྲེལ་ལས། སངས་རྒྱས་
པ་ཐམས་ཅད་ཀྱི་དུས་ཀྱི་དང་པོ་ནི་དགུན་དག་ཡིན་ནོ། །གཉིས་པ་ནི་དཔྱིད་
དོ། །གསུམ་པ་ནི་དབྱར་རོ། །ཞེས་སོགས་གསུངས་པ་ལྟར། ལོ་མགོ་དགུན་ནས་
འཛིན་ཅིང་། ལོ་འཁོར་ཟླ་བ་བཅུ་གཉིས་ལ་ཉ་སྐར་གྱི་མིང་གིས་བཏགས་ནས་
དུས་ཚིགས་ངོས་བཟུང་བར། མགོ་དང་རྒྱལ་དང་མཆུ་ནི་དགུན། །དབོ་དང་
ནག་པ་ས་ག་དཔྱིད། །སྣྲོན་དང་མཆུ་སྟོད་གྲོ་བཞིན་དབྱར། །ཁྲུམ་དང་ཐ་སྐར་
སྨིན་དྲུག་སྟོན། །ཞེས་པ་ལྟར།
མར་ངོ་སྔོན་འགྲོའི་སྒོ་ནས་ད་ལྟའི་ཧོར་ཟླ་བཅུ་པའི་ཚེས་བཅུ་དྲུག་
ནས། བཅུ་གཅིག་པའི་ཡར་ངོའི་ཚེས་བཅོ་ལྔའི་བར་ནི། དགུན་ཟླ་ར་བ་མགོ་
ཟླ་བ་དང་། བཅུ་གཅིག་པའི་བཅུ་དྲུག་ནས། བཅུ་གཉིས་པའི་བཅོ་ལྔའི་བར་
ནི། དགུན་འབྲིང་པོ་རྒྱལ་ཟླ་བ་དང་། བཅུ་གཉིས་པའི་བཅུ་དྲུག་ནས། དང་
པོའི་བཅོ་ལྔའི་བར་ནི། དགུན་ཐ་ཆུང་མཆུ་ཟླ་བ་དང་། དང་པོའི་བཅུ་དྲུག་
ནས། གཉིས་པའི་བཅོ་ལྔའི་བར། དཔྱིད་ར་བ་དབོ་ཟླ་བ་དང་། གཉིས་པའི་
བཅུ་དྲུག་ནས། གསུམ་པའི་བཅོ་ལྔའི་བར། དཔྱིད་འབྲིང་པོ་ནག་པ་ཟླ་བ་
དང་། གསུམ་པའི་བཅུ་དྲུག་ནས། བཞི་པའི་བཅོ་ལྔའི་བར། དཔྱིད་ཟླ་ཐ་ཆུང་
ས་ག་ཟླ་བ་དང་། བཞི་པའི་བཅུ་དྲུག་ནས། ལྔ་པའི་བཅོ་ལྔའི་བར། དབྱར་ཟླ་

ར་བ་སྣྲོན་ཟླ་བ་དང་། ལྔ་པའི་བཅུ་དྲུག་ནས། དྲུག་པའི་བཅོ་ལྔའི་བར། དབྱར་
འབྲིང་པོ་ཆུ་སྟོད་ཟླ་བ་དང་། དྲུག་པའི་བཅུ་དྲུག་ནས། བདུན་པའི་བཅོ་ལྔའི་
བར། དབྱར་ཐ་ཆུང་གྲོ་བཞིན་ཟླ་བ་དང་། བདུན་པའི་བཅུ་དྲུག་ནས། བརྒྱད་
པའི་བཅོ་ལྔའི་བར། སྟོན་ཟླ་ར་བ་ཁྲུམ་གྱི་ཟླ་བ་དང་། བརྒྱད་པའི་བཅུ་དྲུག་
ནས། དགུ་པའི་བཅོ་ལྔའི་བར། སྟོན་འབྲིང་པོ་ཐ་སྐར་གྱི་ཟླ་བ་དང་། དགུ་
པའི་བཅུ་དྲུག་ནས། བཅུ་པའི་བཅོ་ལྔའི་བར། སྟོན་ཐ་ཆུང་སྨིན་དྲུག་ཟླ་བ་
སྟེ། ཟླ་བཤོལ་འབྱུང་ཉེ་བའི་སྐབས་སུ་ཉ་སྐར་འདི་རྣམས་བབས་པའི་ཉེས་
པ་མེད་ཅིང་མདོ་སྡེ་ཉི་མའི་སྙིང་པོ་ལས་ཀྱང་། སྨིན་དྲུག་མགོ་རྒྱལ་མཆུ་དབོ་
དང་། །ནག་པ་ས་ག་སྣྲོན་མཆུ་སྟོད། །གྲོ་བཞིན་མོན་གྲེ་ཐ་སྐར་ཏེ། །ལོ་སྐོར་
དག་ནི་བརྗོད་པ་ཡིན། །ཞེས་དང་། བདག་གིས་རྒྱུ་སྐར་སྨིན་དྲུག་བརྗོད། །ཟླ་
བ་ཉ་ཚེ་ཟླ་རངས་འགྱུར། །སྟོན་ཟླ་ཐ་ཆུང་ཞེས་བྱ་བར། །འདི་ནི་རབ་ཏུ་བརྗོད་
པ་ཡིན། །ཞེས་རྒྱུ་སྐར་སྨིན་དྲུག་གི་ཉ་བའི་ཟླ་བ་དེ་གང་འདྲ་ཡིན་པ་བརྗོད་
ན། ཟླ་བ་ཡར་འཕེལ་བའི་ཉ་གང་སྟེ་ཚེས་བཅོ་ལྔར་གྱུར་པའི་ཚེ། ཟླ་བ་དེ་ཉིད་
རངས་ཤིང་ཡོངས་སུ་རྫོགས་པར་འགྱུར་བ་དང་། ལོ་གཅིག་ལ་དུས་ཚིགས་
བཞིར་དབྱེ་བའི་ལུགས་ཀྱིས། དུས་ཚིགས་རེ་རེར་རབ་འབྲིང་ཐ་གསུམ་བྱས་
པའི་སྟོན་ཟླ་ཐ་ཆུང་ཞེས་པའང་ཟླ་བ་འདི་ཉིད་ལ་ནི་རབ་ཏུ་བརྗོད་པ་ཡིན་
ཞེས་གསུངས་པ་དང་ཡང་མཐུན་ནོ། །
གསུམ་པ་དུས་ཚིགས་ལྔར་དབྱེ་བ་ནི། དགུན། དཔྱིད། དབྱར། དབྱར་

ཉམས་ལེན་གྱི་ཚོམས།
ཐུང་ངུ་། དབྱར་རིང་པོའི་དུས་དང་ལྔ་སྟེ། དགུན་ཟླ་བ་བཞི། དཔྱིད་ཟླ་བ་
བཞི། དབྱར་ཟླ་བ་གཅིག། དབྱར་ཐུང་ངུ་ཉིན་ཞག་གཅིག། དབྱར་རིང་པོ་ཟླ་
གསུམ་དུ་ཉིན་ཞག་གི་མ་ཆོག་པ་སྟེ། འདིའི་དགོས་པ་ནི། དབྱར་ཐུང་ངུ་ཤི་
བ་དང་འདྲ་བ་ངོས་ཟིན་པའི་ཆེད། དེའི་དགོས་པ་ཡང་དེ་ཉིན་ལས་འདས་
ན། ལོ་དེའི་དབྱར་ཁས་ལེན་བྱས་ཀྱང་མི་ཆག་པར་ཤེས་པའི་ཆེད་ཡིན་པ་
སྟེ། དེ་ཡང་འདུལ་བ་མདོ་རྩར། དབྱར་གནས་ཀྱི་གཞི་ལས། དབྱར་གནས་པར་
ཁས་བླངས་པར་བྱའོ། །ཟླ་བ་གསུམ་དུ་བྱའོ། །ཚེས་བཅུ་དྲུག་ལའོ། །དབྱར་ཟླ་
འབྲིང་པོའི་ཉའི་ཕྱི་དེ་ཉིན་གྱིའོ། །ཞེས་དབྱར་སྔ་མའི་དུས་ཚོད་དང་། དབྱར་
ཐ་ཆུང་གི་ཉའི་ཕྱི་དེའོ། །ཞེས་དབྱར་ཕྱི་མའི་དུས་ཚོད་གསལ་པོར་བསྟན་
པ་དང་། འདུལ་བ་ཚིག་ལེར། གྲོ་བཞིན་ཅན་གྱི་ཚེས་གཅིག་ལ། །སྔ་མའི་
དབྱར་ཏེ་གཙོ་བོ་ཡིན། །ཞེས་ཧོར་ཟླ་དྲུག་པའི་ཚེས་བཅུ་དྲུག་གམ། དབྱར་
ཟླ་འབྲིང་པོའི་ཉའི་ཕྱི་དེ་ཉིན་པར་ནི། གྲོ་བཞིན་ཟླ་བའི་ཚེས་གཅིག་ཡིན་
པ་ལ། དེ་ཉིན་དབྱར་གནས་སྔ་ཕྱི་གཉིས་ཀྱི་གཙོ་བོ་སྔ་མར་ཁས་ལེན་པའི་
དུས་ཚོད་ཡིན་ཞེས་དང་། དེ་ཉིད་ཁྲུམ་སྟོད་ཟླ་བ་ཡི། །ཚེས་གཅིག་ནས་ནི་
ཕྱི་མར་གྲགས། །ཞེས་དབྱར་ཁས་ལེན་དེ་ཉིད། ཧོར་ཟླ་བདུན་པའི་ཚེས་བཅུ་
དྲུག་གམ། དབྱར་ཐ་ཆུང་ཉའི་ཕྱི་དེ་ཉིན་པར་ནི། ཁྲུམ་སྟོད་ཟླ་བའི་ཚེས་
གཅིག་ཡིན་པ་ལ། དེ་ཉིན་ཁས་བླང་པ་ལ་ནི། དབྱར་ཕྱི་མ་ཡིན་པར་གྲགས་
སོ། །ཞེས་གསུངས་པ་དང་།

འདུལ་བ་ལས། སྟོན་པས་དབྱར་སྔ་མ་ཟླ་གསུམ་དུ་གནས་པའི་དགེ་
སློང་རྣམས་ལ། དགག་དབྱེའི་ཕྱི་དེ་ཉིན་པར་བག་ཡངས་ཀྱི་ཆེད་དུ་སྲ་བརྐྱང་
གདིང་བར་གནང་བ་ལ། དེའི་དུས་ཚོད་ཀྱང་། ཚིག་ལེར། སྨིན་དྲུག་ནས་ནི་
ཁྲ་ཡི་བར། །སྲ་བརྐྱང་གདིང་བའི་དུས་སུ་གསུངས། །ཞེས་ཧོར་ཟླ་དྲུག་པའི་
ཚེས་བཅུ་དྲུག་སྟེ་གྲོ་བཞིན་ཅན་གྱི་ཚེས་གཅིག་ནས་དབྱར་སྔ་མ་ཁས་བླངས་
པར། ཧོར་ཟླ་དགུ་པའི་ཚེས་བཅོ་ལྔ་སྟེ། ཐ་སྐར་ཅན་གྱི་ཉ་ལ་ཟླ་བ་གསུམ་ཚང་
ནས་དགག་དབྱེ་བྱ་རྒྱུ་དང་། དེའི་ཕྱི་སྟེ་ཚེས་བཅུ་དྲུག་སྨིན་དྲུག་ཟླ་བའི་མགོ་
ཟིན་པའི་ཉིན་མོ་ནས། ཁྲ་ཟླའི་ཉའི་བར་ཟླ་བ་ལྔ་ནི་སྲ་བརྐྱང་གདིང་བའི་
དུས་སུ་གསུངས་ཞེས་པ་སྟེ་ཐམས་ཅད་མཐུན་ནོ། །སྲ་བརྐྱང་གདིང་བ་འདི་
དབྱར་མ་གནས་པ་དང་། དབྱར་ཕྱི་མར་གནས་པ་དང་། དབྱར་གནས་རལ་
བར་སོགས་ལ་གནང་བ་མེད།
བཞི་པ་དུས་ཚིགས་དྲུག་ཏུ་དབྱེ་བ་ནི། དགུན་དང་། དགུན་སྨད་
དང་། དཔྱིད་དང་། སོས་ཀ་དང་། དབྱར་དང་། སྟོན་ཀའི་དུས་དང་དྲུག། དེ་
རེ་རེ་ལ་ཟླ་བ་གཉིས་གཉིས་སུ་བྱས་པ་སྟེ། དེའི་དགོས་པ་ནི། ལོ་གཅིག་ལ་ཟླ་
ཕྱེད་ཅན་གྱི་གསོ་སྦྱོང་ཉེར་བཞི་འབྱུང་བ་ལས། དེའི་ནང་དྲུག་ནི་ཉིན་ཞག་
བཅོ་ལྔ་མ་ཚང་བའི་བཅུ་བཞི་པར་བྱ་དགོས་པ་ལ། དེ་དག་གང་ལ་འབྱུང་
བའི་དུས་ཚོད་ངོས་ཟིན་པའི་ཆེད་དུ་ཡིན་པ་སྟེ། ཚིག་ལེར། ཁ་བ་སོས་ཀ་
དབྱར་རྣམས་ཀྱི། །ཟླ་བ་གཉིས་དང་བཞི་ཡི་ནི། །མར་ངོ་ལ་ནི་བཅུ་བཞི་

ཉམས་ལེན་གྱི་ཚོམས།
པའི། །གསོ་སྦྱོང་སྡོམ་བརྩོན་དག་གིས་བྱ། །ས་ག་དང་ནི་ཆུ་སྟོད་དང་། །དེ་
བཞིན་ཁྲུམ་སྨད་སྨིན་དྲུག་ཅན། །རྒྱལ་དང་དབོ་ཞེས་བྱ་བ་ཉིད། །དྲུག་པོའི་
མར་ངོར་བཅུ་བཞིར་བརྗོད། །ཅེས་འབྱུང་བས། ད་ལྟའི་ཧོར་ཟླ་གསུམ་པའི་
ཟླ་སྨད་དང་། བཞི་བའི་ཟླ་སྟོད་བསྡོམས་པའི་ཟླ་བ་གཅིག་ནི། ས་ག་ཟླ་བ་
ཡིན་པ་དང་། དེའི་མར་ངོ་ནི་ཟླ་བ་གསུམ་པའི་ཚེས་བཅུ་དྲུག་ནས་འཛིན་རྒྱུ་
དང་། དེ་བཞིན་དུ་ཧོར་ཟླ་ལྔ་པའི་ཟླ་སྨད་ནས། དྲུག་པའི་ཟླ་སྟོད་བར་མཆུ་
སྟོད་ཟླ་བ་དང་། དེའི་མར་ངོ་ནི་ལྔ་པའི་ཟླ་སྨད་ཡིན་པ་དང་། ཧོར་ཟླ་བདུན་
པའི་ཟླ་སྨད་ནས་བརྒྱད་པའི་ཟླ་སྟོད་བར། ཁྲུམ་གྱི་ཟླ་བ་དང་། དེའི་མར་ངོ་
བདུན་པའི་ཟླ་སྨད་ཡིན་པ་དང་། ཧོར་ཟླ་དགུ་པའི་ཟླ་སྨད་ནས་བཅུ་པའི་
ཟླ་སྟོད་བར། སྨིན་དྲུག་ཟླ་བ་དང་། དེའི་མར་ངོ་ནི་དགུ་པའི་ཟླ་སྨད་ཡིན་པ་
དང་། ཧོར་ཟླ་བཅུ་གཅིག་པའི་ཟླ་སྨད་ནས། བཅུ་གཉིས་པའི་ཟླ་སྟོད་བར་
རྒྱལ་ཟླ་བ་དང་། དེའི་མར་ངོ་ནི་བཅུ་གཅིག་པའི་ཟླ་སྨད་ཡིན་པ་དང་། ཧོར་
ཟླ་དང་པོའི་ཟླ་སྨད་ནས་གཉིས་པའི་ཟླ་སྟོད་བར་དབོ་ཟླ་བ་དང་། དེའི་མར་
ངོ་ནི། དང་པོའི་ཟླ་སྨད་ཡིན་པར་བརྟེན། མར་ངོ་དྲུག་པོ་དེ་རྣམས་ཀྱི་མཐར་
གསོ་སྦྱོང་བཅུ་བཞི་པར་བྱ་དགོས་གསུངས་པའི་དོན་ནོ། །
དེང་སྐབས་དབྱར་གནས་ཟླ་བ་ཕྱེད་དང་གཉིས་ཀྱི་མཐར་དགག་
དབྱེ་མཛད་པ་འདི་ནི། འདུལ་བ་ལས། ཐོག་མར་ཟླ་བ་གསུམ་གནས་པར་ཁས་
བླངས་ཀྱང་། རྐྱེན་དབང་གིས་དེ་ཙམ་གནས་པར་མི་ནུས་པར་བྱུང་ཚེ། ཉ་

ཤིའི་དུས་གང་རུང་དང་སྦྱར་ཏེ། གློ་བུར་བའི་དགག་དབྱེ་བྱ་བར་གསུངས་
པ་དེའི་རིགས་ཅན་ཏེ། མདོ་རྩར། དགག་དབྱེའི་གཞི་ལས། དབྱར་གྱི་ནང་དུ་
བྱ་བས་འགྲོ་དགོས་ན་དགག་དབྱེ་བྱའོ། །ཞེས་དང་། གལ་ཏེ་དབྱར་གནས་
པར་ཁས་བླངས་པ་དག་གིས། དགེ་སློང་འཐབ་ཀྲོལ་བྱེད་པ་དག་ཐོས་པར་
གྱུར་ན། གལ་ཏེ་གསོ་སྦྱོང་གཉིས་སམ་གསུམ་ཐལ་བར་གྱུར་ན་དགག་དབྱེ་
བྱའོ། །ཞེས་དང་། དེའི་འགྲེལ་པར། ལས་ཕྱེད་བྱས་པ་ནི། བྱས་པ་ཉིད་ཡིན་
ནོ་ཞེས་འཇིག་རྟེན་ལ་གྲགས་པ་ཉིད་ཀྱི་ཕྱིར་རོ། །ཞེས་གསུངས་པའི་རྗེས་སུ་
འབྲངས་པ་སྟེ། འདི་ཡང་། ཐོག་མར་ཁས་ལེན་དུས་ཟླ་བ་གསུམ་གནས་པར་
བྱའོ། །ཞེས་ཁས་ལེན་དགོས་པའི་རྒྱུ་མཚན་ཡང་དེ་ཉིད་དོ། །
ད་ནི་ལོ་འཛིན་ཚུལ་གྱི་ཁྱད་པར་ལ། སྤྱིར་བོད་ཀྱི་མཁས་པ་སྔ་
ཕྱི་ཐམས་ཅད་ཀྱིས་ནང་པ་སངས་རྒྱས་པའི་ཁྱད་ཆོས་འདུལ་བའི་ལུགས་
ལྟར། ལོ་མགོ་དགུན་ནས་འཛིན་རྒྱུ་ལ་དགོངས་བཞེད་མི་མཐུན་པ་མེད་
ཀྱང་། དུས་ཚོད་ངོས་འཛིན་གནང་ཚུལ་མི་འདྲ་བ་སྟེ། དེ་ཡང་ཁ་གཅིག་
གིས། དེང་སང་གི་ཧོར་ཟླ་བརྒྱད་པ། རྒྱུ་སྐར་ཁྲུམ་གྱི་ཉ་བའི་ཚེས་བཅོ་ལྔ་
ལ། ལོ་སྔ་མའི་འཇུག་རྫོགས་ནས། དེའི་ཕྱི་དེའི་ཚེས་བཅུ་དྲུག་གམ། ཐ་སྐར་
གྱི་ཟླ་བའི་ཚེས་གཅིག་ནས་ལོ་མགོ་འཛིན་པ་དང་། ཁག་གཅིག་གིས་ཧོར་ཟླ་
དགུ་པ་ཐ་སྐར་གྱི་ཉ་བའི་ཕྱི་དེའི་ཚེས་བཅུ་དྲུག་གམ། སྨིན་ཟླའི་ཚེས་གཅིག་
ནས་འཛིན་པ་དང་། ཁག་གཅིག་གིས་ཧོར་ཟླ་བཅུ་པ་སྨིན་དྲུག་གི་ཉ་བའི་

ཉམས་ལེན་གྱི་ཚོམས།
ཚེས་བཅུ་དྲུག་གམ། མགོ་ཟླའི་ཚེས་གཅིག་ནས་འཛིན་པ་སྟེ། ལུགས་གསུམ་
འབྱུང་བར་བརྟེན། དབྱར་གནས་པ་སྔ་ཕྱི་སོགས་ཁྱད་པར་གྱི་དུས་ཚིགས་
ཡང་མི་འདྲ་བར་གྱུར། དེ་ལ་ལོ་མགོ་འཛིན་རྒྱུར་ལུགས་སྔ་མ་གཉིས་གང་
རུང་ལྟར་ན། དབྱར་གནས་སྔ་ཕྱི་སོགས་ཐམས་ཅད་ལུང་དང་ཐད་ཀར་མཐུན་
དཀའ་བར་སེམས་སོ། །
འདུལ་བ་ལུང་གཙོ་ཞེས་པའི་གསུང་རྒྱུན་ཡོད་པ་བཞིན། ལུགས་
གསུམ་པ་ལྟར། ཧོར་ཟླ་བཅུ་པའི་ཚེས་བཅུ་དྲུག་གམ། མགོ་ཟླ་བའི་ཚེས་
གཅིག་ནས་དགུན་གྱི་མགོ་དང་། ལོའི་མགོ་གཉིས་ཀར་འཛིན་རྒྱུ་དེ། ཀུན་
མཁྱེན་ཆེན་པོས་ཀྱང་བཞེད་ཅིང་། དེའི་ལུགས་ལྟར་ན། དབྱར་གནས་སྔ་ཕྱི་
དང་། དགག་དབྱེ། སྲ་བརྐྱང་གདིང་བ། གསོ་སྦྱོང་བཅོ་ལྔ་དང་། བཅུ་བཞི་པ་
སོགས་ཐམས་ཅད་ཐད་ཀར་ལུང་དང་མཐུན་པར་འབྱུང་།
དེ་ཡང་ལུགས་དང་པོ་ནི། མཛོད་འགྲེལ་མངོན་པའི་རྒྱན་ནས་
འབྱུང་བ་ལྟར། སྣར་ཐང་གི་མཆིམས་འཇམ་པའི་དབྱངས་ཀྱི་བཞེད་པ་ཡིན་
པ་དང་། གཉིས་པ་ནི། དེང་སང་གི་དབྱར་གནས་སྔ་བསྣུར་གྱི་ཕྱག་ལེན་དང་
བཅས། ཁ་ཆེ་པཎ་ཆེན་གྱི་ལུགས། གཙོ་བོར་ཀུན་མཁྱེན་བུ་སྟོན་ཆེན་པོའི་
བཞེད་པ་ཡིན་པ་ལ། སློབ་དཔོན་རིན་པོ་ཆེ་ངག་དབང་ལེགས་གྲུུབ་ཀྱིས་
ཀྱང་དེ་ཉིད་འཐད་ཕྱོགས་གནང་བ་སྟེ། སྡོམ་གསུམ་འཇམ་དབྱངས་བླ་མའི་
དགོངས་རྒྱན་ལས། རྩ་བར། ཚིག་ལེའི་དགོངས་པ་སོར་གཞག་གིས་འགྲེལ་

པར་མཛོད། འགྲེལ་པའི་འཕྲོས་དོན་དུ། འོན་ཀྱང་དབྱར་གནས་པའི་དགོས་
པ། སྲོག་ཆགས་ལ་གནོད་པ་སྤང་བའི་ཆེད་ཡིན་པ་དང་། ནམ་ཟླ་ཡང་ཆར་
ཆུའི་སྒང་ཡིན་པས་ན། ཡོངས་གྲགས་ཀྱི་དབྱར་ར་བ་སྣྲོན་ཀྱི་ཟླ་བ་ཉིད་
དབྱར་འབྲིང་པོར་བྱས་པའི་བཅུ་དྲུག། མར་ངོ་སྔོན་འགྲོ་ལྟར་ན་མཆུ་སྟོད་ཟླ་
བའི་ཚེས་གཅིག་ཏུ་བཞེད་པའི་ཉིན་ནས་བཟུང་དབྱར་ཁས་ལེན་པ་ལེགས་
ཤིང་། དེ་ཉིད་ཁ་ཆེ་པཎ་ཆེན་གྱི་ཕྱག་ལེན་དང་གྲུབ་མཐའ་གཉིས་ཀ་ཡིན་
པ་དང་། བསྟན་བཅོས་ལས་བཤད་ཚོད་ལྟར་བྱས་ན། དུས་ཚོད་རིམ་གྱིས་
འཕྱུགས་པའི་དབང་གིས་ཆར་ཆུའི་སྒང་ཡོལ་ནས་དབྱར་གནས་བྱེད་དགོས་
པ་དང་། དགག་དབྱེ་དགུན་གྱི་མགོ་སྒང་ལ་འབྱུང་བ་སོགས་ཀྱི་ཉེས་པ་ཡོད་
དོ་ཞེས། སྒྲུབ་བྱེད་དང་བཅས་ཏེ་བུ་སྟོན་རིན་པོ་ཆེ་སོགས་ཀྱིས་གསུངས་པ་
དོན་ལ་གནས་སོ། །ཞེས་གསུངས་ཤིང་། དེ་དག་ནི་འདུལ་བ་ཡུལ་དུས་དང་
བསྟུན་དགོས་ཞེས་པའི་གསུང་རྒྱུན་ལྟར་དང་། སྟོན་པ་བཅོམ་ལྡན་འདས་སྐུ་
མྱ་ངན་ལས་འདས་ཁར་འདུལ་བ་མདོར་བསྡུས་ཏེ་གསུངས་པའི་དོན། མདོ་
རྩར། མི་རུང་བ་དང་མཐུན་ལ་རུང་བ་དང་འགལ་བ་ནི་རུང་བ་མ་ཡིན་པར་
བསྡུའོ། །ཕྱི་མ་དང་མཐུན་ལ་སྔ་མ་དང་འགལ་བ་ནི་རུང་བར་བྱའོ། །ཞེས་
འབྱུང་བའི་རུང་མཐུན་ལུང་དང་ཡང་འབྱོར་པར་སྙམ། དེང་སང་ནི་ཕལ་ཆེ་
བས་དབྱར་གནས་ཟླ་བ་ཕྱེད་དང་གཉིས་ལས་སྲུང་རྒྱུའི་ཆ་རྐྱེན་མི་འཛོམ་པ་
དང་། འགའ་ཞིག་ནི། ཞག་བཅོ་ལྔ་རེ་ཙམ་གནས་པ་ལའང་། དབྱར་གནས་

ཉམས་ལེན་གྱི་ཚོམས།
ཀྱི་གོ་ཆོད་དགོས་པ་དེ་འདྲ་ཡང་ཡོད་པར་བརྟེན། ཟླ་ཕྱེད་ཀྱི་གསོ་སྦྱོང་བཅུ་
བཞི་པ་དང་། བཅོ་ལྔ་པ་དག་སོ་སོར་མ་ནོར་བར་ལུང་དང་མཐུན་པར་བྱུང་
ན། དབྱར་གནས་ཀྱི་དུས་ཚོད་ལ་སྔ་ཕྱིའི་ཁྱད་པར་དེ་ཙམ་མེད་པར་ལྟ་བུ་
དང་། དེ་ལས་དེང་སང་གི་གནས་དུས་ལྟར་ན། དབྱར་གནས་སྔ་བསྣུར་བྱ་
རྒྱུ་དེ་འོས་ཆེ་ཤོས་ལྟ་བུར་ཀུན་གྱིས་མངོན་གསུམ་དུ་མཆིས་ཤིང་།
ངོར་ཨེ་ཝཾ་པའི་ཕྱག་ལེན་ནི། སྔར་ནས་བླ་མ་གོང་མས་སྟོན་པའི་
བསླབ་པ་བཅས་པ་ལྟར། དབྱར་ཟླ་བ་གསུམ་དུ་གནས་དགོས་རྒྱུར་ཡིན་
མོད། དེང་སང་ཕལ་ཆེར་ཟླ་བ་ཕྱེད་གཉིས་ཙམ་ལས་གནས་མི་ནུས་པ་
ལ། དེ་ཉིད་ངེས་པར་ལུང་ལས་གསུངས་པ་དང་མཐུན་པ་ཞིག་ཡོང་བར་
མཛད་དགོས་ངེས་ཞེས་པའི་གསུང་རྒྱུན་ལྟར། ཕྱག་སྲོལ་རྣམ་དག་མ་ཉམས་
པར་བསྐྱངས་པ་ནི་བསྟན་པའི་མིག་རྒྱན་དུ་གྱུར།
མདོ་ཁམས་སྟོད་སྨད་ཀྱི་ཕྱོགས་སུ་ནི། ཡུལ་ལུང་དགོན་ཁག་
དང་། ཆོས་བརྒྱུད་ཅི་རིགས་ལ་ལུགས་གཉིས་ཆར་གྱི་ཕྱག་ལེན་སྔར་ནས་
ཡོད་འདུག། གང་ལྟར་ཡང་འདི་ལ་ལུང་རིགས་ཀྱི་དཔྱད་པ་མཐའ་ཆོད་པ་
ནི། ཀུན་མཁྱེན་བསོད་ནམས་སེང་གེའི་མཛོད་ཀྱི་དཀའ་འགྲེལ་དུ་མཁྱེན་
པར་འཚལ་ལོ། །
སླར་གསོལ་བ། གཞི་གསུམ་འདུལ་བའི་ཕྱག་ལེན་གྱི། །དུས་ཚིགས་
གསལ་བྱེད་ཉུང་མཚོན་འདི། །